section_heading: Radnja
paragraph_text: Alice moli Cypriena da se vrati znanstvenom radu, stoga on odlučuje pokušati umjetno stvoriti dijamant. Njegov pokušaj izgleda uspješnim jer je proizveo dijamant od 243 karata (48,6 g). Daje ga gospodinu Watkinsu za Alice. Gospodin Watkins priređuje proslavu u čast Cypriena i njegovog otkrića. Dijamant, koji je Alice nazvala Južna zvijezda, prikazan je tijekom proslave. Tijekom proslave dijamant nestaje kao i Cyprienov pomoćnik Mataki. Dolazi do pretpostavke da je Mataki pobjegao s dijamantom te gospodin Watkins, sav razjaren, nudi ruku Alice onome tko vrati dijamant. Cyprien i trojica prosaca kreću u potjeru za Matakijem. Pripremaju se za put preko velda.